### Resume

Bygherre har anmodet om en lokalplan for området i den nordlige del af Steen Brandt, som ligger øst for [adresse]. Lokalplanen sikrer muligheden for udstykning af grunde til boligformål. Området ligger i dag som landbrugsjord med omkringliggende marker og natur. Arealet er ca. 2,6 ha. Der planlægges for primært åben-lav bebyggelse med 17 grunde på ca. 1.000 m². Alternativt kan området anvendes til en blanding af tæt-lav og åben-lav.

### Sagsfremstilling

![](data:image/png;base64...)

Figur 1: Kort over lokalplanområdet.

Planens historik:

Teknisk Udvalg besluttede på mødet 23. maj 2023, pkt. nr. 124, at igangsætte udarbejdelse af lokalplan nr. 1396.

Lokalplanens indhold:

Lokalplanområdet på ca. 2,6 ha. ligger nord for Steen Brandt og ligger i dag som landbrugsjord. Her udvikles et nyt boligområde med 17 parcelhusgrunde mellem 800-1200 m2 eller 12 parcelhusgrunde og 8-10 tæt-lav boliger i form af rækkehuse, dobbelthuse eller lign. Vonge har efterspørgsel på flere boliger og dette område er en naturlig udvidelse af byen.

Området skråner svagt mod nord, og derfor planlægges der for et regnvandsbassin i det nordøstlige hjørne.

Landejendommen øst for lokalplanområdet har en overkørselsret via markvejen i syd, og der planlægges vejadgang til lokalplanområdet via denne.

Området er omfattet af eksisterende kommuneplanramme nr. 23.B.5 som udlægger området til boligformål. Lokalplanen udarbejdes i overensstemmelse med kommuneplanrammen.

Vurdering af afledte konsekvenser:

Der bliver ikke udarbejdet en helhedsvurdering af lokalplanens afledte konsekvenser, da planen ikke ligger indenfor et område med udfordringer.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

[adresse]:

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Det nye boligområde er en naturlig udvidelse af [adresse] mod nord. Herfra er der kort afstand til byens skole og hal, hvor der tilbydes et stort udvalg af aktiviteter til alle aldersgrupper indenfor idræt, kultur og natur. Fra Vonge er der kort afstand til Motorvej 18 ([adresse]) og hovedvej 30, hvorved man hurtigt kan komme til landets større byer og øvrige landsdele. Der er offentligt transport/busser til større byer som Vejle og Give. Via [adresse] kører ligeledes busser til Kollemorten, [adresse] og Tørring.

Lokalplanområdet udstykkes med grunde, der stort set alle har udsyn til grønne arealer og natur.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at forslag til lokalplan nr. 1396 vedtages og offentliggøres i 4 uger. |

### Beslutning

Anbefalet.

Steen Dahl var fraværende.